E. materiallari, asosan, alifbo tartibida yoki mavzusi boʻyicha beriladi. Universal E., odatda, muayyan davlat miqyosida tuzilib, shu davlatda erishilgan fantexnika, madaniyat yutuqlari darajasini koʻrsatadi. Unda oʻsha davlatning mafkurasi ozmikoʻpmi aks etadi. Shu maʼnoda ham universal E. milliy E. hisoblanib, unga ""davlatning shahodatnomasi"", ""maʼnaviy koʻzgusi"" degan sifatlar ham beriladi. Universal E.larda turli fan sohalaridagi muhim tushunchalar bilan bir qatorda tarixiy voqea va jarayonlar, insoniyat sivilizatsiyasining muhim yutuqlari aks etadi. Soha E.si muayyan fan sohasidagi tushuncha va boshqalar maʼlumotlarni universal E.ga qaraganda batafsilroq yoritadi. Hajmiga koʻra, E.lar koʻp jildli va 1—2 jildli boʻlishi mumkin.